
Naslov: Krkine planinske poti

Napoved za voditelja:

V tovarni zdravil Krka se zavedajo, da izdelujejo izdelke, ki pripomorejo k boljšemu zdravju. Hkrati pa se tudi zavedajo, da bi morali vsi za svoje zdravje narediti tudi kaj sami. Zato so pripravili projekt planinskih poti, ki so jih označili in se nahajajo v vseh predelih Slovenije, od Primorske do Prekmurja, od visokogorja do nižjeležečih vrhov.

T- Z Lisce GORAN ROVAN /

X- Snemalec in montažer Jože Grajžl /

Da bi za njihovo akcijo zvedeli čimveč ljudi, so letos pripravili že pet organiziranih pohodov. Tako na Šmarno Goro, Trdinov vrh, od Bogojine do Murske Sobote, iz Pomjana v Strunjan, zadnji pa je bil vzpon na Lisco. In zakaj so se odločili za to akcijo?

T- JOŽE COLARIČ /
X- predsednik uprave in generalni direktor Krke /
Zaradi tega, ker skrbimo za zdravje ljudi in tudi za svoje zdravje. Zaradi tega smo se odločili, da bomo imeli najmanj 15 Krkinih pohodniških poti.

Vzpona na Lisco se je udeležilo več kot 500 pohodnikov, največ je bilo seveda Krkašev.

T- ELVIRA MEDVED /
X- vodja Službe za odnose z javnostmi v Krki /

Gre za projekt, ki smo ga pripravili skupaj s Planinsko zvezo Slovenije. Poimenovali smo ga »V skrbi za vaše zdravje skupaj osvajamo vrhove«. In sicer smo označili in uredili 15 pohodniško planinskih poti po celotni Sloveniji. Skratka hoteli smo vse ljudi v Sloveniji vzpodbudit k gibanju, ker smatramo, da je to eden najbolj enostaven način vadbe in skrbi za svoje zdravje.

V planinskih društvih ta projekt pozdravljajo.

T- LOJZE RUPAR /
X- Planinsko društvo Lisca Sevnica /
Nam je to na eni strani čast, spoštovanje, da smo bili tudi zbrani za to pot. Zato smo se kar potrudili, saj smo jo markirali in pripravili ostalo. Vzpodbujamo in podpiramo take geste, ki so zelo pozitivne. In to bo siguren velik plus. To je to, rečmo za zdravje – poceni pa velika pridobitev.

Z organiziranimi pohodi bodo prihodnje leto nadaljevali, seveda pa se lahko pohodniki po teh poteh odpravijo tudi sami in tako poskrbijo za bolj zdrav način življenja.

